Vilniaus universiteto Tarptautinių santykių ir politikos mokslų institutas

(VU TSPMI) – fakulteto statusą turintis Vilniaus universiteto kamieninis akademinis padalinys, kurio specializacija – politikos mokslai.

Istorija

Genezė 
1992 m. vasario 7 d. įkurtas institutas pedagoginę veiklą pradėjo dvejų metų Tarptautinių santykių programa.

1992 m. birželio 8 d. Vilniaus universitetas pasirašė Vyriausiojo Lietuvos Išlaisvinimo Komiteto pareiškimą ir protokolą dėl paramos VU TSPMI kūrimui.

Buveinės 
1992–2003 m. instituto buveinė buvo Baltupiuose (adresu Didlaukio g. 47, dabar VU MIF).

2000 m. Vilniaus miesto savivaldybė perdavė Vilniaus universitetui pastatą Vokiečių g. 10.

Vykdant rekonstrukcijos darbus bei kuriant pastato interjerą atsižvelgta į pastato istoriją: visuose aukštuose palikti autentiški raudono mūro fragmentai, kiemo flygelio patalpose renovuotos freskos, atnaujinti skliautuoti rūsiai.

2003 m. vasario mėn. pastate įsikūrė institutas.

VU TSPMI buveinės pastatas yra įrašytas į Kultūros vertybių registrą.

Studijos 

Institutas vykdo trijų pakopų studijas.

 Bakalauro programos:
 Politikos mokslų (lietuviškai)
 Globalių iššūkių (angliškai)
 Magistro programos:
 Europos studijų (angliškai)
 Šiuolaikinės politikos studijų
 Tarptautinių santykių ir diplomatijos
 Viešosios politikos analizės
 Politikos ir medijų
 Rytų Europos ir Rusijos studijos (angliškai)
 Doktorantūra

Studentų organizacijos 
 Vilniaus universiteto Studentų atstovybė Tarptautinių santykių ir politikos mokslų institute.
 Nuo 2001 m. – korporacija „RePublica“
 Nuo 2003 m. – Studentų mokslinė draugija
 Nuo 2016 m. – Šv. Tomo Moro klubas

Mokslas 
Institute yra biblioteka su daugiau nei 42000 leidinių, įskaitant Atviros Lietuvos fondo padovanotą fondo biblioteką.

Leidžiami žurnalai 
 „Politologija“ (nuo 1995 m.)
 „Lithuanian Foreign Policy“ (drauge su Užsienio reikalų ministerija, nuo 1998 m.)
 „Lietuvos metinė strateginė apžvalga“ (su Lietuvos karo akademija, nuo 2003 m.)
 „Baltic Journal of Political Science“ (nuo 2012 m.)
 1999–2008 leistas „Lithuanian Political Science Yearbook“).

Padaliniai 
 Adaptyviosios lyderystės centras. Vadovė – Jurgita Griffin.
 Europos studijų centras. Vedėjas – prof. dr. Gediminas Vitkus.
 Politinės elgsenos ir institucijų tyrimų katedra. Vadovė – prof. dr. Ainė Ramonaitė.
 Politinės filosofijos ir idėjų istorijos katedra. Vedėjas – prof. dr. Alvydas Jokubaitis.
 Tarptautinių santykių katedra. Vedėja – prof. dr. Dovilė Jakniūnaitė.
 Viešojo administravimo ir politikos analizės centras. Vadovas – prof. dr. Vitalis Nakrošis.

Vadovai 

Institute VU fakulteto vadovo (dekano) pareigos vadinasi direktorius. Tokias pareigas ėjo:

 1992 Aleksandras Dobryninas, Rasa Ališauskienė.
 1992–1999 prof. Egidijus Kūris
 1999–2009 prof. Raimundas Lopata
 2009–2019 prof. Ramūnas Vilpišauskas
 2019-(2024) prof. Margarita Šešelgytė.

Šaltiniai

Nuorodos 
 VU TSPMI tinklalapis
 VU SA TSPMI tinklalapis
 VU TSPMI studentų korporacijos „RePublica“ tinklalapis

Vilniaus universiteto institutai
Politikos mokslai Lietuvoje